Celeste & Dawid (Tino) van Dyk – Troue van die jaar kompetisie
Celeste & Dawid (Tino) van Dyk
Ek en my man is al vir sewe jaar saam. Ons het ook ‘n drie jarige dogtertjie wat ons op ons tone hou. Ons het baie lank al gepraat van trou maar daar was altyd iets. Ons het besluit dat die tyd net nooit reg was nie. In Februarie 2019 het ek en my kollegas by die werk gesit en praat en net daar en dan het ek besluit dat ek gaan trou.
Ek het begin kyk na plekkies in die Midlands, want ek wou nog altyd in die berge trou. Ek het na verskillende plekke gekyk maar dit was eenvoudig te duur, mense het nie op e-posse reageer nie of ek het net dood eenvoudig nie van plekke gehou nie. Ek het toe op Cranford Country Lodge afgekom en dit was vir my die mooiste venue en ook sakpas!
Ek het Cranford gekontak en die Saterdag ‘n afspraak gemaak om na die venue te gaan kyk. Toe ek en my pa daar uitstap was my woorde aan my pa: “Dad, ek gaan hier trou.” en ek het. Hulle het net twee datums beskikbaar gehad 21 September of 14 Desember. Ek het besluit ek wil eerder in September trou, en binne twee weke was my troue omtrent gereël. Ek moes nou nog net vir my toe verloofde vertel dat ons gaan trou. Hy het van niks geweet nie! Ek het toe vir hom ‘n uitnodiging na sy eie troue gegee. Hy was nie seker of ek vir hom jok nie, maar het baie gou besef dat ek nie speel nie.
So het ons toe begin vetplante aankoop, hessian, lace, hout laat sny vir ‘underplates’ en alles wat ons nog nodig gehad het.
Ek het self my plante vir die troue gedoen, my eie ‘runners’ gemaak, liggies, uitnodigings, noem dit, as ek dit self kon maak het ek dit gedoen.
Ons trou dag kon nie beter beplan gewees het nie. Alles het presies uitgewerk soos wat ek dit wou gehad het.
Dit was my droom troue!
Fotograaf : Darrel Collins Photography
Perde kar : Champagne Carriages